Document ID: 32000D0088

ΑΠΟΦΑΣΗ ΤΗΣ ΕΠΙΤΡΟΠΗΣ
της 21ης Δεκεμβρίου 1999
για την τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή
[κοινοποιηθείσα υπό τον αριθμό Ε(1999) 4765]
(Κείμενο που παρουσιάζει ενδιαφέρον για τον ΕΟΧ)
(2000/88/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995(1), σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια, όπως τροποποιήθηκε από την απόφαση 98/603/ΕΚ(2), και ιδίως το άρθρο 2 παράγραφος 2 και το άρθρο 7,
Εκτιμώντας τα ακόλουθα:
(1) η απόφαση 97/296/ΕΚ, της 22ας Απριλίου 1997(3), όπως τροποποιήθηκε από την απόφαση 1999/814/ΕΚ(4), απαριθμεί τις χώρες και τα εδάφη από τα οποία επιτρέπεται η εισαγωγή αλιευτικών προϊόντων για ανθρώπινη κατανάλωση· το μέρος Ι του παραρτήματος απαριθμεί τα ονόματα των χωρών και των εδαφών που καλύπτονται από ειδική απόφαση και το μέρος ΙΙ απαριθμεί τις χώρες που ανταποκρίνονται στους όρους του άρθρου 2 παράγραφος 2 της απόφασης 95/408/ΕΚ·
(2) οι αποφάσεις 2000/83/ΕΚ(5), 2000/86/ΕΚ(6), 2000/85/ΕΚ(7) και 2000/87/ΕΚ(8), της Επιτροπής καθορίζουν ειδικούς όρους εισαγωγής για τα αλιευτικά προϊόντα και τα προϊόντα υδατοκαλλιέργειας προέλευσης Πακιστάν, Κίνας, Λετονίας και Λιθουανίας αντίστοιχα· ως εκ τούτου, το Πακιστάν, η Κίνα, η Λετονία και η Λιθουανία πρέπει να προστεθούν στο μέρος Ι του παραρτήματος στον κατάλογο των χωρών και εδαφών από τις οποίες επιτρέπεται η εισαγωγή αλιευτικών προϊόντων για ανθρώπινη διατροφή·
(3) η Λευκορωσία και η Γρενάδα έχουν παράσχει στοιχεία ότι πληρούν τους ισοδύναμους όρους και μπορούν να εγγυηθούν ότι τα αλιευτικά προϊόντα τα οποία εξάγουν στην Κοινότητα πληρούν τους υγειονομικούς όρους της οδηγίας 91/433/ΕΟΚ(9) του Συμβουλίου, όπως τροποποιήθηκε τελευταία από την οδηγία 97/79/ΕΚ(10)· ως εκ τούτου είναι αναγκαίο να τροποποιηθεί ο ανωτέρω κατάλογος ώστε να συμπεριληφθούν οι εν λόγω χώρες και εδάφη στο τμήμα ΙΙ του καταλόγου·
(4) λόγω της σοβαρότητας των ελλείψεων που διαπιστώθηκαν κατά την επίσκεψη επιθεώρησης στην Βουλγαρία, δεν θα επιτραπούν οι εισαγωγές αλιευτικών προϊόντων από την εν λόγω χώρα και, επομένως, η εν λόγω χώρα θα διαγραφεί από τον κατάλογο·
(5) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της παρούσας απόφασης αντικαθιστά το παράρτημα της απόφασης 97/296/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Δεκεμβρίου 1999.

Labels: 0
3
5
6